הגר ינאי

הגר ינאי (נולדה בשנת 1972) היא סופרת ישראלית.

==חייה==

הגר ינאי נולדה בקיבוץ ברקאי. בגיל 16 עברה לקיבוץ בית זרע. לאחר שירותה הצבאי עשתה שנתיים בקיבוץ הרדוף בלימודי אנתרופוסופיה. כשהחליטה שלא לדבוק בדרך הרוחנית האנתרופוסופית נסעה ליפן, שם עשתה שנה אצל מורה זן בטוקיו ואף עבדה כמארחת במועדוני הלילה. חלק מהתקופה ינאי שהתה במנזר זן באי קיושו, שם ניהלה רומן עם אבי המנזר. על פרשה זו כתבה בספרה הראשון "אישה באור".

ינאי למדה לתואר ראשון בכתיבה יוצרת ותסריטאות בקמרה אובסקורה, ומחזיקה בתואר שני בספרות מאוניברסיטת בן-גוריון. עבדה כעיתונאית בחיים אחרים וכן במוסף הארץ. כמו כן עבדה במשך שנים כמבקרת ספרים בגלובס, וכמבקרת ספרים וקולנוע בערוץ השני. כיום היא עורכת ספרותית, מורה לכתיבה יוצרת, ומבקרת ספרים בגלי צה"ל ובערוץ הראשון.

ספרה השני, "מכונת הנצח של אלכס" עוקב אחרי מסעה של חיילת מרדנית ברמת הגולן. החיילת, דובה, נמלטת מפני קצין צעיר ונמרץ שמנסה לשקם אותה, ומחפשת אחר אלכס, גאון פיזיקלי צעיר שבו הייתה מאוהבת בנעוריה ושמנסה להמציא את הפרפטואום מובילה. הספר היה מועמד לפרס ספיר לשנת 2006.

ספרה השלישי של ינאי, "הלווייתן מבבל" הוא הראשון בטרילוגיית פנטזיה. הספר נכתב במטרה למקד את תשומת הלב בסוגת הפנטזיה, האהובה על ינאי, בשדה הספרות העברית. הספר עוקב אחר הרפתקאותיהם של האחים יונתן ואלה מרגוליס, שעוברים לעולם מקביל, ממלכת בבל, שם שולטת גילדת האחשדרפנים - רופאים-כוהנים אכזריים שחוששים מעליית הלווייתן האפל בן התהום. הספר שואב השראה מהמיתולוגיה היהודית, הבבלית והמזרח תיכונית. "הלווייתן מבבל" זכה בפרס גפן כספר הפנטזיה הישראלי המקורי הטוב ביותר לשנת 2007.

ספרה הרביעי של ינאי, ספר המשך שני בטרילוגיית הלווייתן מבבל, "המים שבין העולמות", ראה אור בהוצאת כתר בפברואר 2008. הספר מתאר את תחילתו של הקרב הגדול על ממלכת בבל. ארבעת הגיבורים מהספר הראשון, האחים יונתן ואלה מרגוליס, הלל בן-שחר והנסיכה נין-אורמוז, עומדים במבחנים ובאתגרים קשים אף יותר. זכה בפרס גפן ונבחר לספר הפנטזיה הישראלי הטוב ביותר לשנת 2008. הספר השלישי בטרילוגיית הלווייתן יצא ב-2017 ונקרא "המסע אל לב התהום", בהוצאת מודן ואוקיינוס. גם ספר זה זכה בפרס גפן, לשנת 2018. עוד באותה שנה יצאה מהדורה מחודשת של כל הטרילוגיה "הלווייתן מבבל".

זכתה בפרס ראש הממשלה לסופרים עבריים לשנת 2008. ינאי זכתה בפרס הספר המצטיין על שם דבורה עומר לשנת תשע"ט (2019) עבור ספרה "המסע אל לב התהום".

==חיים פרטיים==
ינאי מתגוררת ברעננה. נשואה לתסריטאי ערן בן יעקב ויחד הם מגדלים את בתו ושלוש בנותיהם המשותפות.

==ספרים שכתבה==
* אישה באור, ירושלים: כתר, 2001 
* מכונת הנצח של אלכס, ירושלים: כתר, 2004 
* מקום בטוח ללב, כנרת זמורה-ביתן, 2011 

=== ספרי ילדים ונוער ===

* הלווייתן מבבל, ירושלים: כתר, 2006 
* המים שבין העולמות, ירושלים: כתר, 2008 
* המסע אל לב התהום, מודן ואוקיינוס, 2017 
* מילה וחוטפי החלומות, עם עובד, 2019 

=== ספרי עיון ===

*היקום מעבר לאופק – שיחות עם פרופסור חיים אשד, הוצאת ידיעות ספרים, דצמבר 2020 
*לכתוב ולהוציא לאור - מדריך עכשווי לכתיבת פרוזה ולפרסום ספרים, עם עובד, 2022.

==ספרים שערכה==
* שם יש שושנים: סופרות ישראליות כותבות ארוטיקה, תל אביב: אלפא, 2003 
* ובאתי על החתום / אורית שחם-גובר, ירושלים: כתר, 2005 
* (ביחד עם דניאלה גורביץ') עם שתי הרגליים עמוק בעננים, תל אביב, גרף, 2009 

==ספרים שתרגמה==
* אדית נסביט, הטירה הקסומה, תל אביב, סדרת הרפתקה: סופרים מתרגמים קלאסיקה, הוצאות אוקיינוס ומודן, 2009 
* א"ב וייט, החצוצרה של לואי, תל אביב, סדרת הרפתקה: סופרים מתרגמים קלאסיקה, הוצאות אוקיינוס ומודן, 2013 
* פרנסס הודג'סון ברנט, סוד הגן הנעלם, תל אביב, סדרת הרפתקה: סופרים מתרגמים קלאסיקה, הוצאות אוקיינוס ומודן, 2009 

==קישורים חיצוניים==

* [http://harpatka.net/%D7%98%D7%A8%D7%99%D7%9C%D7%95%D7%92%D7%99%D7%99%D7%AA-%D7%94%D7%9C%D7%95%D7%95%D7%99%D7%99%D7%AA%D7%9F-%D7%9E%D7%91%D7%91%D7%9C/ אתר הלוויתן מבבל]
* [https://web.archive.org/web/20071023135326/http://www.sf-f.org.il/story_879 פרק מהספר הלווייתן מבבל]

* 
* 
* 
* 
* 
* 
* 
* 
* 
* 
* 
* 
* אביגר פינקל, [http://avigarfinkel.wordpress.com/2010/05/02/%D7%91%D7%A9%D7%91%D7%97%D7%99-%D7%94%D7%A4%D7%A0%D7%98%D7%96%D7%99%D7%94-%D7%A2%D7%9C-%D7%94%D7%92%D7%A8-%D7%99%D7%A0%D7%90%D7%99/ בשבחי הפנטזיה (על הגר ינאי)] באתר "רשימות"
* [http://geffen.sf-f.org.il/?p=197 ראיון שני: הגר ינאי חלק א'], אתר פרס גפן, 29 באוגוסט 2009
* 
* 
* 
* 
* עלית קרפ[https://www.haaretz.co.il/hblocked?returnTo=https%3A%2F%2Fwww.haaretz.co.il%2Fliterature%2Fprose%2F.premium-1.4592375, טרילוגיית "הלווייתן מבבל": ספרות פנטזיה משובחת, לא רק לבני נוער], אתר הארץ, 16 בנובמבר 2017
* [https://www.bananot.co.il/%d7%94%d7%91%d7%a0%d7%a0%d7%94-%d7%94%d7%a9%d7%91%d7%95%d7%a2%d7%99%d7%aa-5// הגר ינאי] כותבת איך נראה השבוע שלה באתר [http://www.bananot.co.il/ בננות]

על כתביה:
* 
* - על "מכונת הנצח של אלכס"
* - על "הלווייתן מבבל"
* [http://bidur.nana10.co.il/Article/?ArticleID=376581&TypeID=1&sid=123 לילך וולך, "הלוויתן מבבל" נושא את אג'נדת אהבת המלנכוליה בעולם פנטסטי מענג] - על "הלווייתן מבבל"
* 
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:עיתונאיות כותבות עברית
קטגוריה:סופרים ויוצרים זוכי פרס גפן
קטגוריה:סופרי מדע בדיוני ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:סופרות פנטזיה ישראליות
קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:בוגרי אוניברסיטת בן-גוריון בנגב
קטגוריה:בוגרות קמרה אובסקורה - בית הספר לאמנות
קטגוריה:בוגרי קמרה אובסקורה - בית הספר לאמנות
קטגוריה:בית זרע: אישים
קטגוריה:מועצה אזורית מנשה: אישים
קטגוריה:תל אביב-יפו: אישים
קטגוריה:ישראליות שנולדו ב-1973
קטגוריה:ישראלים שנולדו ב-1973